CELEX: 31999D0124
Language: el
Date: 1999-02-03 00:00:00
Title: 1999/124/ΕΚ: Απόφαση της Επιτροπής της 3ης Φεβρουαρίου 1999 για την έγκριση των όρων χρήσης του γραφικού συμβόλου για τα ειδικά γεωργικά προϊόντα ποιότητας της περιφέρειας της Μαδέρας [κοινοποιηθείσα υπό τον αριθμό Ε(1999) 219] (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31999D0124

1999/124/ΕΚ: Απόφαση της Επιτροπής της 3ης Φεβρουαρίου 1999 για την έγκριση των όρων χρήσης του γραφικού συμβόλου για τα ειδικά γεωργικά προϊόντα ποιότητας της περιφέρειας της Μαδέρας [κοινοποιηθείσα υπό τον αριθμό Ε(1999) 219] (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 040 της 13/02/1999 σ. 0046 - 0048

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Φεβρουαρίου 1999 για την έγκριση των όρων χρήσης του γραφικού συμβόλου για τα ειδικά γεωργικά προϊόντα ποιότητας της περιφέρειας της Μαδέρας [κοινοποιηθείσα υπό τον αριθμό Ε(1999) 219] (Το κείμενο στην πορτογαλική γλώσσα είναι το μόνο αυθεντικό) (1999/124/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1600/92 του Συμβουλίου, της 15ης Ιουλίου 1992, για ειδικά μέτρα υπέρ των Αζορών και της Μαδέρας, όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 31 παράγραφος 3,τον κανονισμό (ΕΚ) αριθ. 1418/96 της Επιτροπής, της 22ας Ιουλίου 1996, για τον καθορισμό λεπτομερών κανόνων όσον αφορά τη χρήση γραφικού συμβόλου για τα ιδιότυπα γεωργικά προϊόντα ποιότητας των ιδιαίτερα απομακρυσμένων από το κέντρο περιφερειών (3),ότι σε εφαρμογή του άρθρου 31 παράγραφος 2 του κανονισμού (ΕΟΚ) αριθ. 1600/92, δημιουργήθηκε ένα γραφικό σύμβολο ώστε να βελτιωθεί η γνώση και να ενθαρρυνθεί η κατανάλωση των ιδιότυπων γεωργικών προϊόντων ποιότητας, ως έχουν ή μεταποιημένων, των περιφερειών των Αζορών και της Μαδέρας 7 ότι η Επιτροπή δημοσίευσε αυτό το γραφικό σύμβολο καθώς και τους όρους αναπαραγωγής του στον κανονισμό (ΕΚ) αριθ. 2054/96 της Επιτροπής (4),Εκτιμώντας:ότι, σύμφωνα με το άρθρο 31 παράγραφος 3 του κανονισμού (ΕΟΚ) αριθ. 1600/92 οι όροι χρήσης του γραφικού συμβόλου για τα ιδιότυπα γεωργικά προϊόντα ποιότητας των περιφερειών των Αζορών και της Μαδέρας υποβάλλονται από τις επαγγελματικές ενώσεις, διαβιβάζονται από τις εθνικές αρχές και εγκρίνονται από την Επιτροπή 7 ότι οι πορτογαλικές αρχές διαβίβασαν με την ευνοϊκή τους γνώμη αυτούς τους όρους χρήσης καθώς και τις διοικητικές λεπτομέρειες εφαρμογής, βάσει των οποίων οι αρμόδιες αρχές της Μαδέρας προτίθενται να χορηγήσουν το δικαίωμα χρήσης του γραφικού συμβόλου 7ότι με αυτούς τους όρους χρήσης είναι δυνατόν να επιτευχθούν οι στόχοι που επιδιώκονται με την καθιέρωση του γραφικού συμβόλου 7 ότι, κατά συνέπεια, πρέπει να εγκριθούν αυτοί οι όροι χρήσης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Εγκρίνονται οι όροι χρήσης του γραφικού συμβόλου για τα ιδιότυπα γεωργικά προϊόντα ποιότητας της περιφέρειας της Μαδέρας, οι οποίοι υποβλήθηκαν από τις πορτογαλικές αρχές και περιλαμβάνονται στο παράρτημα.Άρθρο 2 Η παρούσα απόφαση απευθύνεται στη Δημοκρατία της Πορτογαλίας.Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 3 Φεβρουαρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 173 της 27. 6. 1992, σ. 1.(2) ΕΕ L 320 της 11. 12. 1996, σ. 1.(3) ΕΕ L 182 της 23. 7. 1996, σ. 9.(4) ΕΕ L 280 της 31. 10. 1996, σ. 1.ΠΑΡΑΡΤΗΜΑ Απόσπασμα του σχεδίου απόφασης της αυτόνομης περιφέρειας της Μαδέρας που περιλαμβάνει τους όρους χρήσης και τις σχετικές λεπτομέρειες εφαρμογής του γραφικού συμβόλου για τα ιδιότυπα γεωργικά προϊόντα της περιφέρειας Μαδέρας. Αυτόνομη περιφέρεια της Μαδέρας Περιφερειακή κυβέρνηση Περιφερειακή γραμματεία γεωργίας, δασών και γεωργίας ΣΧΕΔΙΟ ΑΠΟΦΑΣΕΩΣ (απόσπασμα) ΤΙΤΛΟΣ Ι (όροι χρήσεως) Άρθρο 1 1. Η χρήση του γραφικού συμβόλου που δημιουργήθηκε κατ' εφαρμογή του άρθρου 31 του κανονισμού (ΕΟΚ) αριθ. 1600/92, διαφυλάσσεται για τα γεωργικά ή τα αλιευτικά προϊόντα, ακατέργαστα ή μεταποιημένα, της αυτόνομης περιφέρειας της Μαδέρας, ως άκρως απομακρυσμένης περιφέρειας.2. Τα γεωργικά ή αλιευτικά προϊόντα, ακατέργαστα ή μεταποιημένα, θα πρέπει να προέρχονται από την αυτόνομη περιφέρεια της Μαδέρας.Για τα ιδιότυπα μεταποιημένα προϊόντα της αυτόνομης περιφέρειας της Μαδέρας, των οποίων το κύριο χαρακτηριστικό είναι η χρησιμοποιηθείσα πρώτη ύλη, θα πρέπει να έχει παραχθεί στη Μαδέρα κατά τουλάχιστον 90 % του όγκου της.Για τα μεταποιημένα προϊόντα, των οποίων τα κύρια χαρακτηριστικά είναι ο τρόπος παραγωγής ή παρασκευής, λαμβάνεται υπόψη η ιδιαιτερότητα του τρόπου παραγωγής ή παρασκευής.3. Τα προϊόντα αυτά θα πρέπει να παρουσιάζουν τα ιδιαίτερα χαρακτηριστικά τους, ως προϊόντα της αυτόνομης περιφέρειας της Μαδέρας, που θα μπορούν να περιλαμβάνουν τους όρους, μεθόδους και τεχνικές παραγωγής ή παρασκευής, καθώς και την τήρηση των κανόνων παρουσίασης και συσκευασίας.4. Η χρήση του γραφικού συμβόλου διαφυλάσσεται για τα προϊόντα ανωτέρας ποιότητας.Η ποιότητα καθορίζεται σε σχέση με τις διατάξεις της κοινοτικής νομοθεσίας ή, ελλείψει αυτής, προς τους διεθνείς κανόνες.Ελλείψει κοινοτικών ή διεθνών κανόνων, οι κανόνες θα καθοριστούν από τον περιφερειακό γραμματέα γεωργίας, δασών και αλιείας, με βάση προτάσεις των επαγγελματικών οργανώσεων.